14. ΝΟΜΟΘΕΤ.ΔΙΑΤΑΓΜΑ υπ’ αριθ.16 της 28/31 Αυγ. 1974 (ΦΕΚ Α΄235) ( Διορθ. Ημαρτ. εν ΦΕΚ Α΄240 της 5  Σεπτ. 1974) Περί καταργήσεως του θεσμού του Επιτρόπου Διοικήσεως ως και των υπηρεσιών εξυπηρετήσεως και ερεύνης παραπόνων πολιτών. Άρθρ.1.-1.Από της ενάρξεως της ισχύος του παρόντος καταργείται η δια του Ν.Δ.2/1968 «περί Επιτρόπου Διοικήσεως» (ΦΕΚ 274/23.11.1968, τευχ.Α΄)συσταθείσα θέσις Επιτρόπου Διοικήσεως ως και η παρ’ αυτώ Υπηρεσία. Επίσης καταργούνται άπασαι αι δια του Ν.Δ.319/1969 «περί συστάσεως Υπηρεσιών Εξυπηρέτησεως και Ερεύνης Παραπόνων Πολιτών» (ΦΕΚ 207/18.10.1969, Τευχ.Α΄) συσταθείσαι υπηρεσίαι εξυπηρετήσεως και ερεύνης παραπόνων πολιτών (ΥΕΕΠΠ). 2.Από της ενάρξεως της ισχύος του παρόντος καταργούνται επίσης άπασαι αι παρά ταις εν τη παρ.1 υπηρεσίαις υφιστάμεναι θέσεις υπαλλήλων οιασδήποτε κατηγορίας και εφ’ οιαδήποτε σχέσει (τακτικών, έκτακτων, επί θητεία και επί συμβάσει δημοσίου ή ιδιωτικού δικαίου). Άρθρ.2.-1.Οι παρά τω Επιτρόπω Διοικήσεως κατόπιν αποσπάσεως υπηρετούντας υπάλληλοι επανέρχονται αυτοδικαίως, από της ισχύος του παρόντος εις τας υπηρεσίας εις ας οργανικώς ανήκουν. 2.Οι παρά τω Επιτρόπω Διοικήσεως υπηρετούντες κατόπιν μετατάξεως αυτών εξ’ άλλης υπηρεσίας επανέρχονται εις τας εξ’ων μετετάγησαν υπηρεσίας επι τω ον ήδη κέκτηνται βαθμώ καταλαμβάνοντες  τυχόν υφισταμένας κενάς ή, ελλείψει τοιούτων, προσωρινάς οργανικάς θέσεις, συνιστωμένας δια του παρόντος εις αντίστοιχων αριθμόν, αίτινες καταργούνται  αυτοδικαίως άμα τη τυχόν προαγωγή ή τη καθ’ οιονδήποτε τρόπον εξόδω εκ της υπηρεσίας των καταλαμβανόντων ταύτας υπαλλήλων. 3.Οι παρά τω Επιτρόπω Διοικήσεως διορισθέντες και κατά την έναρξιν της ισχύος του παρόντος παρ’ αυτώ υπηρετούντες μόνιμοι υπάλληλοι μετατάσσονται αυτοδικαίως από της ενάρξεως της ισχύος του παρόντος και επί τω βαθμώ ον ήδη κατέχουν εις αντιστοίχους, τυχόν υφισταμένας κενάς οργανικάς θέσεις της Γενικής Γραμματείας Νεότητος και Αθλητισμού. Εις περίπτωσιν έλλείψεως κενών οργανικών θέσεων αντιστοίχου κατηγορίας και βαθμού, οι μετατασσόμενοι καταλαμβάνουν προσωρινάς οργανικάς θέσεις αντιστοίχους προς την κατηγορίαν και τον βαθμόν των συνιστωμένας εις αντίστοιχον αριθμόν δια του παρόντος και καταργουμένας άμα τη προαγωγή ή τη καθ’ οιονδήποτε τρόπον εξόδω εκ της υπηρεσίας των καταλαμβανόντων ταύτας. 4.Ο εις την Υπηρεσίαν Επιτρόπου Διοικήσεως διανυθείς υπό των κατά τας προηγουμένας παραγράφους μετατασσομένων υπαλλήλων χρόνος  Σελ 116,24(γ) Τεύχος 538-Σελ.26 υπηρεσίας θεωρείται διανυθείς εις την υπηρεσίαν εις ην ούτοι μετατάσσονται δια πάσαν συνέπειαν, πλην της απολήψεως ή επιστροφής τυχόν διαφοράς αποδοχών. Η σειρά αρχαιότητος των μετατασσομένων έναντι των υπηρετούντων ήδη ομοιοβάθμων των εν τη αυτή κατηγορία και κλάδω καθορίζεται δι’ αποφάσεως του αρμοδίου Υπουργού ή Υφυπουργού εκδιδομένης μετά προηγουμένην σύμφωνον γνώμην του αρμοδίου υπηρεσιακού συμβουλίου, εκτιμώντος τα τυπικά και ουσιαστικά προσόντα των μετατασσομένων. 5.Άπαντες οι λοιποί υπάλληλοι απολύονται αυτοδικαίως από της ισχύος του παρόντος. Εις τους εξ αυτών επί θητεία ή επί συμβάσει υπηρετούντας καταβάλλεται η αποζημίωσις δια την καταγγελίαν συμβάσεως εργασίας αορίστου χρόνου. Άρθρ.3.-Οι παρά ταις Υπηρεσίαις Εξυπηρετήσεως και Ερεύνης Παραπόνων Πολιτών υπηρετούντες μόνιμοι υπάλληλοι επανέρχονται εις τας υπηρεσίας εξ ων απεσπάσθησαν. Άρθρ.4.-1.Δι’ αποφάσεως του παρά τω Πρωθυπουργώ Υφυπουργού, εις ον δια της υπ’ αριθ.14984/31.7.1974 αποφάσεως του Πρωθυπουργού «περί καθορισμού αρμοδιοτήτων του Υπουργού και Υφυπουργού παρά τω Πρωθυπουργώ κλπ.» (ΦΕΚ 763/1.8.1974, τευχ.Β΄) μεταβιβάσθησαν αι αρμοδιότητες αι αναφερόμεναι εις την Υπηρεσίαν του Επιτρόπου Διοικήσεως, εκδιδομένης εντός μηνός απο της δημοσιεύσεως του παρόντος, θέλει συσταθεί τριμελής εκ των νυν υπηρετούντων εις την Υπηρεσίαν Επιτρόπου Διοικήσεως υπαλλήλων επιτροπή, προς απογραφήν της βιβλιοθήκης, του αρχείου, των επίπλων και του εν γένει εξοπλισμού της καταργουμένης Υπηρεσίας Επιτρόπου Διοικήσεως. Η επιτροπή αυτή δια της περί απογραφής εκθέσεώς της, υποβαλλομένης εντός μηνός το αργότερον από της συστάσεώς της, θέλει προτείνει και το κατά την κρίσιν της προς καταστροφήν άχρηστον υλικόν. Ο Υφυπουργός, μετά την εις αυτόν υποβολήν της εκθέσεως ταύτης, αποφασίζει περί της τύχης πάντων των αντικειμένων τούτων. 2.Η εκκαθάρισις και εντολή πληρωμής των πάσης φύσεως δαπανών αίτινες ήθελον ανακύψει κατ’εφαρμογήν του παρόντος, ως και των αποδοχών του μέχρι της τοποθετήσεως αυτού προσωπικού της καταργουμένης Υπηρεσίας, ενεργούνται μερίμνη της Γενικής Διευθύνσεως Γραφείου Πρωθυπουργού. Ο μέχρι τούδε εκκαθαριστής των αποδοχών των υπαλλήλων, υποχρεούται εις την κατά νόμον έκδοσιν του φύλλου διακοπής μισθοδοσίας. Άρθρ.5.-Δι’ αποφάσεως του κατά την παρ.1 του άρθ. 4 Υφυπουργού παρά τω Πρωθυπουργώ, δημοσιευομένης δια της Εφημερίδος της Κυβερνήσεως, ρυθμίζεται πάσα λεπτομέρεια δια την εφαρμογήν του παρόντος, ως και παν έτερον θέμα προκύπτον εκ της εφαρμογής αυτού. Άρθρ.6.-Η ισχύς του παρόντος, άρχεται από της 16ης Σεπτ.1974. 1.Ε.ζ.14 Κοινωνικός Έλεγχος Διοίκησης - Αντιγραφειοκρατικά Μέτρα - Εκκαθάριση Αρχείων 